Ορισμένα πράγματα δεν τα ανέχομαι. Είμαι αρκετά ευθύς άνθρωπος.
Μεγάλωσα με τέτοιον τρόπο, ώστε για μένα κάποιες αξίες είναι αδιαπραγμάτευτες,
κι αυτές προσπαθώ να τις εφαρμόσω στην ομάδα, τους παίκτες και το προσωπικό.
Εσάς πώς σας φάνηκε, παίδες;
Εσάς πώς σας φάνηκε;
Πώς σας φάνηκε;
Όχι αρκετά καλό.
-Όχι αρκετά καλό; -Όχι.
Τι λέγαμε τις προάλλες; Πώς θα τους νικούσαμε;
Με ρυθμό.
Ανάθεμα κι αν είδα ρυθμό!
Ήμασταν σοφτ! Τελείως σοφτ, ρε γαμώτο!
Καταρχάς, εκπροσωπούμε μια κουλτούρα και κάποιες αξίες.
Κι αυτές βασικά είναι τρεις.
Πρώτον, ο σεβασμός.
Όταν χάνεις την μπάλα, τρέχεις.
Φλο, χάνεις την μπάλα και μετά...
Περπατάς.
Τρέχα! Σπρίνταρε!
Δεύτερον, η αφοσίωση.
Πίεση στην μπάλα.
Όταν η μπάλα έρχεται εδώ, πιέζουμε.
Και το πάθος.
Πάω να χάσω πάλι τη φωνή μου, έτσι που σας κατσαδιάζω συνέχεια.
Δεν πρέπει να φτάνουμε εκεί. Μπορείτε πολύ καλύτερα.
Αν το ένα από τα τρία λείπει,
δεν πρέπει να περνάς ούτε απ' έξω από τις εγκαταστάσεις μας.
Μετά απ' αυτά, έρχεται ο τρόπος παιχνιδιού,
ο οποίος έχει μόνο έναν στόχο,
τη νίκη.
Θέλω να δω μια τελείως διαφορετική ομάδα.
Σας δίνω πέντε λεπτά.
Πέντε λεπτά.
Θέλω να δω τη γλώσσα του σώματος, το ενδιαφέρον, τη συγκέντρωσή σας, όλα.
Πέντε λεπτά!
Αγαπάς αυτό που κάνεις. Αυτό λέγεται πάθος.
Πρέπει να έχουμε πίστη. Πρέπει να έχουμε ενέργεια.
Δείξτε στον κόσμο πόσο πολύ νοιάζεστε.
Να τα δώσουμε όλα.
ΌΛΑ Ή ΤΊΠΟΤΑ: ARSENAL
ΑΦΗΓΗΣΗ: ΝΤΑΝΙΕΛ ΚΑΛΟΥΓΙΑ
ΕΒΕΡΤΟΝ 1878
ΕΒΕΡΤΟΝ - ΑΡΣΕΝΑΛ 2-1 6 ΔΕΚΕΜΒΡΙΟΥ 2021
Η Έβερτον δαγκώνει στο τέλος.
Τρεις ήττες σε τέσσερις αγώνες πλέον, για την Άρσεναλ
του Μίκελ Αρτέτα.
Έβερτον - Άρσεναλ 2-1.
Πάνω που σκεφτόσουν ότι η Άρσεναλ
ήταν έτοιμη να πάρει την πάνω βόλτα,
πάει και κάνει μια τέτοια εμφάνιση.
Δύσκολο να το βάλεις σε λέξεις.
Γενικά, πιστεύω ότι όλοι έδωσαν το 70% τους.
Χρειαζόμαστε καλούς επιθετικούς.
Και πρέπει ο Ομπάμεγιανγκ να βγει πάλι μπροστά,
όπως έκανε πριν από δύο χρόνια.
Πιθανότατα, ήταν η χειρότερη φετινή εμφάνιση.
Να ρίχνεις στον αγώνα τον Ομπάμεγιανγκ στο 85',
δεν έχει κανένα νόημα. Είναι αλλοπρόσαλλο.
Εγώ θεωρώ ότι προσπαθούσε να στείλει στον Ομπάμεγιανγκ το μήνυμα
"Εγώ κάνω κουμάντο. Θα κερδίσουμε και χωρίς εσένα". Και γύρισε μπούμερανγκ.
10 ΔΕΚΕΜΒΡΙΟΥ 2021
Το σερί άσχημων αποτελεσμάτων
ρίχνει το ηθικό στο στρατόπεδο της Άρσεναλ.
Οι αποφάσεις του Μίκελ Αρτέτα μπαίνουν στο μικροσκόπιο.
Χαίρετε.
Την περασμένη βδομάδα, σας ρώτησα αν σας προβληματίζει
η φόρμα του Ομπάμεγιανγκ.
Έχετε ανάγκη τα γκολ του, έτσι δεν είναι;
Του λείπει η αυτοπεποίθηση;
Όταν ένας παίκτης δεν σκοράρει,
αυτό επηρεάζει την αυτοπεποίθησή του, τη διάθεσή του
και ίσως την πίστη του.
Όμως, δεν πρέπει να αποδέχεσαι μια τέτοια κατάσταση μοιρολατρικά.
Ο Γκάρι Νέβιλ επισήμανε ότι υπάρχει ο κίνδυνος να χαλάσει
η σχέση σας με τον Ομπάμεγιανγκ, επειδή τον αφήσατε έξω.
Δεν ξέρω. Έχω πολύ καλή σχέση
με τους παίκτες μου και...
Αν υπάρχει κάτι που πρέπει να γίνει κατανοητό
είναι ότι πάντα θα έκανα το καλύτερο για τον σύλλογο.
-Σας ευχαριστώ. -Ευχαριστούμε.
-Ξέρεις τι έχει συμβεί; -Ναι.
Πρέπει να είσαι προετοιμασμένος γι' αυτό που πρόκειται να γίνει.
-Γιατί θα πάρει εκρηκτικές διαστάσεις. -Ναι.
Μετά την ήττα από την Έβερτον,
ο αρχηγός της ομάδας Πιερ-Έμερικ Ομπάμεγιανγκ
πήρε άδεια για να πάει σπίτι του στη Γαλλία.
Έξω η μπάλα.
Σήμερα, έχει αργήσει να επιστρέψει.
Ναι.
Αυτό πρέπει να το ξεκαθαρίσουμε, Μίκελ.
Ποιος μαρκάρει τον χώρο; Ποιος κλείνει τον σέντερ φορ;
Ο σέντερ φορ είναι του Λάκα.
Τελειώσαμε, παιδιά, μπράβο.
Κατενθουσιάστηκα όταν αποφάσισε να επεκτείνει το συμβόλαιό του.
ΜΙΚΕΛ ΑΡΤΕΤΑ - ΠΡΟΠΟΝΗΤΗΣ
Συμφωνήσαμε και θέσαμε κάποιους στόχους που πρέπει να εκπληρώσουμε μαζί.
Κι εγώ από την πλευρά μου έκανα κάποιους συμβιβασμούς
σε σχέση με αυτά που ήθελα και τις προσδοκίες του από μένα.
Και απαιτώ τα ίδια πράγματα από εκείνον.
Και επομένως, το θέμα είναι αν είμαστε συνεπείς προς όσα αποφασίσαμε
και προς τα στοιχεία που ήθελα να καθιερώσω από την πρώτη μέρα.
Αν κάποιος
δεν εφαρμόζει ή παραβιάζει κάποιες από τις αδιαπραγμάτευτες αξίες,
φτάνουμε σε πολύ δύσκολο σημείο, από το οποίο κανείς δεν ωφελείται.
Ο Όμπα επιστρέφει στο Κόουλνι.
Αλλά η ομάδα έχει πάρει την απόφαση να τον υποχρεώσει να προπονείται μόνος.
Θα κάνουμε ζέσταμα εδώ και μετά θα πάμε στην απέναντι άκρη.
Πρώτα μερικές ασκήσεις τεχνικής.
Μετά, θα προχωρήσουμε
και θα δουλέψουμε τη φυσική κατάσταση, κυρίως με ασκήσεις με μπάλα.
Καλά.
Τι έγινε χθες με τον Όμπα;
Πήγε στο Παρίσι
και μετά γύρισε...
Γύρισε, αλλά ο κόουτς τον ήθελε πίσω...
Μία μέρα νωρίτερα;
Ναι. Γύρισε την επόμενη μέρα
και άργησε στην προπόνηση.
Με αλματάκια. Μέχρι το πρώτο κίτρινο.
Είχε πάρει άδεια. Κάτι σχετικό με τη μαμά του.
Έπρεπε να πάει να δει τη μαμά του. Και μετά δεν γύρισε εγκαίρως.
Δεν τον άκουσε, ώστε να κάνει το σωστό.
Έχει κότσια ο κόουτς.
Ναι, πράγματι.
ΠΟΔΟΣΦΑΙΡΙΚΟΣ ΣΥΛΛΟΓΟΣ ΑΡΣΕΝΑΛ
Θα επιστρέψεις;
Εδώ είμαι, αδερφέ. Προπονούμαι κάθε μέρα, απλώς όχι μαζί σας.
Μέχρι πότε;
Κάποτε.
Χρειάζεσαι ένα χρονοδιάγραμμα.
Επιπλέον, αν με ρωτούσαν αν θέλω να το συζητήσουμε...
Εσύ πήγαινε, το μήνυμά σου είναι σαφές.
-Καλά. Θα τα πούμε. -Τα λέμε.
ΑΡΣΕΝΑΛ - ΣΑΟΥΘΑΜΠΤΟΝ ΣΤΑΔΙΟ "ΕΜΙΡΕΪΤΣ" - 11 ΔΕΚΕΜΒΡΙΟΥ 2021
Ημέρα αγώνα, και ο Μίκελ πρέπει να ενημερώσει το κοινό
ότι ο αρχηγός της ομάδας αποκλείστηκε.
Ο αποκλεισμός του είναι κρίσιμη απόφαση,
και ο Όμπα δεν συμφωνεί.
Πάμε τώρα στο "Έμιρεϊτς",
όπου την παράσταση κλέβει μια απουσία. Τζον Σάουθχολ, σε ακούμε.
Δεν είναι η πρώτη φορά που ο Ομπάμεγιανγκ
βρίσκεται στο επίκεντρο της προσοχής για λάθος λόγους.
Έχει τεθεί εκτός αποστολής λόγω πειθαρχικού παραπτώματος.
Ο Αρτέτα θέλει να αφήσει τη σφραγίδα του στην κουλτούρα του συλλόγου,
καθιστώντας σαφές ότι η ομάδα θα λειτουργεί όπως θέλει αυτός.
Αυτό κι αν είναι τολμηρή κίνηση.
Το γεγονός ότι δεν είναι καν στον πάγκο δεν είναι καλό σημάδι.
Οι δυο τους πρέπει να καθίσουν μαζί και να ξεκαθαρίσουν τι θέλουν.
Από τη μία, σύμφωνοι, αν παραβίασε κανόνες, δεκτή η απόφαση.
Όμως, αν χάσουμε σήμερα, το πράγμα θα γίνεται όλο και πιο δύσκολο.
Ελάτε, αρχίζουμε!
Λοιπόν, παίδες.
Άντε, παιδιά, ελάτε.
Καθίστε, παρακαλώ.
Παιδιά...
Τι είναι πιο σημαντικό;
Η διαδρομή
ΔΙΑΔΡΟΜΗ
ή ο προορισμός; Σας ακούω.
Λάκα, τι είναι πιο σημαντικό για σένα; Η διαδρομή ή ο προορισμός;
Ο προορισμός.
Ο προορισμός;
Ξέρετε τι πρέπει να μας ενδιαφέρει περισσότερο;
Το πιο σημαντικό και πιο ωραίο πράγμα είναι η παρέα.
Ούτε η διαδρομή ούτε τίποτε άλλο.
Και είμαι πολύ ευγνώμων, παιδιά, που σας έχω εδώ. Όλους σας.
Διότι διαθέτετε ένα στοιχείο ξεχωριστό.
Κι αυτό πρέπει να είναι ο πυρήνας μας.
Δεν ξέρω πώς, αλλά ως ομάδα διαθέτετε
την ικανότητα να μεταδίδετε ενέργεια.
Όταν, λοιπόν, βγείτε απόψε στο γήπεδο, πρέπει να ξεσηκώσετε τον κόσμο.
Μετά από δύο ήττες, θα είναι αναγκαίο.
Αλλά το έχετε ξανακάνει.
Μόνο πάθος, αποφασιστικότητα και πάθος. Πείτε στον κόσμο εκεί έξω πόσο νοιάζεστε.
Μεταδώστε ξανά την ενέργειά σας, βγείτε, παίξτε επιθετικά, στριμώξτε τους,
δείξτε θάρρος και πίστη και πάρτε το παιχνίδι.
Πάμε γερά!
-Έτσι. -Πάμε!
Απόντος του Ομπάμεγιανγκ,
ο καλός του φίλος, Αλεξάντρ Λακαζέτ, παίρνει το περιβραχιόνιο του αρχηγού.
ΑΡΧΗΓΟΣ
Οι σημερινοί τρεις πόντοι είναι ζωτικής σημασίας για την Άρσεναλ.
Ψάχνει τον Τέλα. Καθαρίζει τη φάση ο Γουάιτ.
Αλλά χάνει την μπάλα.
Η Άρσεναλ δεν δείχνει σιγουριά.
Τη δυσκολεύει το πρέσινγκ της Σαουθάμπτον.
Ο Τέλα παίρνει την μπάλα,
έχει επιλογές, αλλά μπορεί να τελειώσει μόνος τη φάση.
Φτηνά γλιτώνει η Άρσεναλ.
Όρθιος τώρα ο Αρτέτα,
προσπαθεί να τονώσει κάπως την ομάδα του.
Ο Ράμσντεϊλ είναι ο παίκτης με τις περισσότερες επαφές με την μπάλα,
και τώρα είναι πάλι υπό πίεση.
Μόλις κατάφεραν να βγουν από την άμυνα.
Σάκα.
Ο Τομιγιάσου συνεχίζει την προώθησή του.
Λακαζέτ! Εκπληκτικό τελείωμα!
ΑΡΣΕΝΑΛ - ΣΑΟΥΘΑΜΠΤΟΝ 1-0 ΛΑΚΑΖΕΤ 21'
Υπέροχη κίνηση από την Άρσεναλ.
Τρομερή αντεπίθεση από την αρχή μέχρι το τέλος.
Καταπληκτικό γκολ!
Η Άρσεναλ σκόραρε στην πρώτη της τελική εντός εστίας
και, έξι λεπτά αργότερα...
ΑΡΣΕΝΑΛ - ΣΑΟΥΘΑΜΠΤΟΝ 2-0 ΕΝΤΕΓΚΑΑΡΝΤ 27'
...διπλασιάζει το προβάδισμά της.
Ο Έντεγκααρντ ήταν αποφασισμένος να βρει την μπάλα
και σκόραρε με κεφαλιά.
Η Άρσεναλ έχει τον έλεγχο στο ημίχρονο.
Στο ημίχρονο, Άρσεναλ - Σαουθάμπτον 2-0.
Λοιπόν, παιδιά.
Κάποιες ομάδες κλέβουν μπάλες για πλάκα. Τα ακραία μπακ τους πιέζουν τα δικά μας.
Πρέπει να κρατάμε τις θέσεις μας.
Όταν η μπάλα κυλάει, πρέπει να είμαι έτοιμος.
Να έχω έτοιμη την κίνησή μου.
Όταν έχω καλή πάσα, θα είμαι έτοιμος να τη δώσω.
Τον βλέπω, τη δίνω. Μπουκάγιο, έτοιμος.
Και λέγοντας "έτοιμος", εννοώ να μη βγαίνεις οφσάιντ,
να κοιτάς την ευθεία και να λες "πέτα την μπροστά να φύγω".
Είμαστε πιο γρήγοροι απ' αυτούς. Εκεί θα τους διαλύσουμε. Εντάξει;
-Πάμε! -Γερά!
Αρχίζει το δεύτερο ημίχρονο στο "Έμιρεϊτς".
Άνετο προβάδισμα δύο γκολ για την Άρσεναλ.
Πάρτεϊ.
Ο Σάκα κάνει χώρο για το σουτ.
Παραλίγο.
Η Άρσεναλ ελέγχει το ματς στην επανάληψη και προσθέτει άλλο ένα γκολ.
ΑΡΣΕΝΑΛ - ΣΑΟΥΘΑΜΠΤΟΝ 3-0 ΓΚΑΜΠΡΙΕΛ 62'
Και είναι 3-0 για την Άρσεναλ.
Ο Γκάμπριελ επιτέλους βάζει γκολ και προστίθεται στη λίστα των σκόρερ.
Ανακούφιση για τον Μίκελ Αρτέτα, όχι όμως και εφησυχασμός.
Ακολουθεί μεγάλο παιχνίδι εδώ με τη Γουέστ Χαμ.
Θα είναι διαθέσιμος ο αρχηγός σας, ο Ομπάμεγιανγκ;
Θα προτιμούσα να μιλήσω για το αποψινό ματς.
Δεν μπορείτε να μιλήσετε για ό,τι συνέβη με...
Προτιμώ να εστιάσω στο παιχνίδι,
διότι τα παιδιά αξίζουν να αναφερθούμε σ' αυτό.
Ωστόσο, είναι μεγάλο ζήτημα.
Ο αρχηγός σας δεν έπαιξε και του έχετε επιβάλει πειθαρχική ποινή.
Όπως έχω πει, είναι ατυχές
αυτό που έχει συμβεί, όμως όλοι έχουν την ίδια αντιμετώπιση.
Θα παραμείνει αρχηγός μετά το το τελευταίο παράπτωμα;
Ας μιλήσουμε για το ματς. Ευχαριστώ.
Πότε θα μιλήσετε για τον Ομπάμεγιανγκ;
Το έχω κάνει ήδη. Δεν έχω κάτι άλλο να πω.
-Καλώς, σας αποδεσμεύουμε. Ευχαριστούμε. -Επίσης.
Μάντσεστερ Γιουνάιτεντ.
Παιδιά, μια στιγμή.
Στα πρώτα 15 λεπτά ζοριστήκαμε,
είχαμε ένα δύσκολο διάστημα και χρειάστηκε να αντέξουμε.
Όμως, βγάλατε αντίδραση, δείξατε αφοσίωση και ενέργεια, παίξατε με πάθος.
Κατά διαστήματα, παιδιά, παίξατε ποδόσφαιρο κλάσης.
Αυτό πρέπει να το επεκτείνουμε,
διότι, όταν το πετύχετε, θα είστε πολύ δυσκολοκατάβλητη ομάδα.
Μείνετε ενωμένοι, ταπεινοί, και πάμε να πάρουμε το επόμενο ματς.
Έτσι μπράβο.
Η νίκη ανεβάζει την Άρσεναλ στην έκτη θέση,
μόλις έναν πόντο πίσω από την τέταρτη Γουέστ Χαμ, επόμενη αντίπαλο.
ΠΡΟΠΟΝΗΤΙΚΟ ΚΕΝΤΡΟ ΑΡΣΕΝΑΛ
Τρία γκολ και ανέπαφη εστία αποτελούν μια κάποια δικαίωση
για τον Μίκελ και τον τρόπο διαχείρισης της ομάδας.
Ωραία. Παιδιά, τώρα έχετε ζεσταθεί.
Κάθε φορά, λοιπόν, που κάποιος δεν δίνει τέλεια μπαλιά,
η μπάλα θα γυρνάει πίσω.
Όλα πρέπει να είναι τέλεια.
Έτοιμοι; Πάμε.
Πώς είναι ο Μίκελ;
Έχει πολλή ένταση και υψηλές απαιτήσεις.
Πρέπει να ανταποκρίνεσαι σ' αυτές. Αν δεν το κάνεις, φεύγεις.
ΡΟΜΠ ΧΟΛΝΤΙΝΓΚ - ΑΜΥΝΤΙΚΟΣ
Από πλευράς τακτικής, είναι αδιανόητο πόσο καλός είναι.
ΚΙΡΑΝ ΤΙΡΝΙ - ΑΜΥΝΤΙΚΟΣ
Ποτέ δεν έχω ξαναδεί κάτι τέτοιο.
Εδώ, έχεις τον απόλυτο έλεγχο.
Ωραία.
Είμαι πολύ ικανοποιημένος με τον Μίκελ. Σίγουρα με έχει βοηθήσει.
Μικρός, παρακολουθούσα την Άρσεναλ. Τον έχω δει να παίρνει κόκκινες.
Έτσι, ήξερα ότι μπορεί να γίνει πολύ... μερικές φορές.
ΜΠΟΥΚΑΓΙΟ ΣΑΚΑ - ΜΕΣΟΣ
Πιο πολλή ποιότητα στις πάσες. Αλλιώς, θα χάσουμε την μπάλα.
Τη θέλω την πίεση.
ΓΚΡΑΝΙΤ ΤΖΑΚΑ - ΜΕΣΟΣ
Γι' αυτό είμαι επαγγελματίας ποδοσφαιριστής.
Αυτό τους κρατά όλους σε εγρήγορση. Μπορεί να γίνει αμείλικτος. Έχει σημασία.
Πάμε. Ας ανεβάσουμε ρυθμούς.
Καλές πάσες. Ναι. Και βγαίνετε στην μπάλα.
Άντε. Μη σταματάτε τις πάσες.
Το πώς θα λυθεί το ζήτημα του Πιερ-Έμερικ Ομπάμεγιανγκ παραμένει ασαφές.
Πάντως, 24 ώρες πριν από τον επόμενο αγώνα,
ο Μίκελ καλεί τους παίκτες σε συνάντηση, για να τους εξηγήσει την κατάσταση.
Εντάξει.
Λοιπόν, έχω να σας ανακοινώσω κάτι.
Μετά το τελευταίο πειθαρχικό παράπτωμα του Όμπα,
αποφάσισα να μείνει εκτός αποστολής στο προηγούμενο παιχνίδι.
Μαζί με τα στελέχη του συλλόγου, σκεφτήκαμε προσεκτικά το επόμενο βήμα.
Και πήραμε τη συλλογική απόφαση να του αφαιρεθεί η αρχηγία.
Οφείλαμε να σας ενημερώσουμε.
Η άλλη απόφαση είναι ότι, προς το παρόν, παραμένει εκτός ομάδας.
Περαιτέρω αποφάσεις θα ληφθούν αργότερα.
Εμείς συνεχίζουμε να πορευόμαστε ως ομάδα
και πρέπει να επιδιώξουμε ακόμα μεγαλύτερους στόχους κι υψηλότερο επίπεδο.
Ο σύλλογος κι εγώ δεν δεχόμαστε τέτοιες συμπεριφορές.
Είναι εντελώς αντίθετες σε αυτό που κτίζουμε.
Επομένως, εφόσον επιθυμούμε όντως να αλλάξουμε την κουλτούρα μας
και να γίνουμε ένας διαφορετικός σύλλογος, μια άλλη ομάδα,
πρέπει να στηρίξουμε αυτά τα λόγια χωρίς περιστροφές
με τη στάση μας απέναντι σε όλους ανεξαιρέτως.
Αυτό είναι το μήνυμα που οφείλω να στείλω σ' εσάς.
Δεν μ' αρέσει το χρονικό σημείο, αλλά όφειλα να είμαι ξεκάθαρος μαζί σας.
Και τώρα, παρακαλώ συγκεντρωθείτε στο αυριανό παιχνίδι. Ευχαριστώ.
Καλημέρα, παίδες. Προετοιμασία εδώ, σ' αυτό το γυμναστήριο
ή έξω στις 12:05 στο γήπεδο πέντε. Πάμε.
Γεια σας. Ξεκινάμε από τον Άντι από την Πρέμιερ Λιγκ.
Πρώτο θέμα, προφανώς, ο Πιερ-Έμερικ Ομπάμεγιανγκ.
Μπορείτε να σχολιάσετε την ανακοίνωση που έβγαλε ο σύλλογος;
Δεν έχω να προσθέσω κάτι.
Θεωρώ ότι η ανακοίνωση είναι πολύ σαφής.
Πρόκειται για μια απόφαση που πήραμε μετά το περιστατικό,
το τελευταίο σε μια σειρά περιστατικών που είχαμε με τον παίκτη.
Αυτήν τη στάση επιλέξαμε.
Ασφαλώς, είστε ένας νεαρός προπονητής, στην πρώτη σας δουλειά.
Μήπως υπάρχει και η σκέψη να εδραιώσετε την εξουσία σας;
Ή δεν ισχύει αυτό;
Δεν θα εδραιώσω την εξουσία μου
με το να είμαι αυταρχικός ή να το παίζω σκληρός.
Υπάρχει κίνδυνος αυτή η κατάσταση να αποπροσανατολίσει την ομάδα;
Συγγνώμη, αλλά προσδοκώ σωστή συμπεριφορά από όλους στον σύλλογο,
με πρώτο τον εαυτό μου. Τη μέρα που δεν θα ισχύει αυτό, θα αποχωρήσω
και θα κάνω κάτι άλλο.
Είναι τόσο απλό.
Για να είσαι επιτυχημένος, πρέπει να έχεις πάθος για κάτι
και να θες να εκπροσωπείς έναν τόσο μεγάλο και ιστορικό σύλλογο.
Αυτές είναι οι ελάχιστες προϋποθέσεις.
Δεν έχω την απαίτηση να στέλνουν την μπάλα στο "Γ"
σε κάθε σουτ.
Έχω, όμως, την απαίτηση να φέρονται σωστά για τον σύλλογο.
Αυτό είναι σαφές, Μαρκ.
-Ευχαριστώ, Μίκελ. -Σας ευχαριστούμε.
Ευχαριστώ κι εγώ.
Μπράβο.
Είναι καλό όταν παίρνεις μια δυναμική απόφαση.
Στήριξέ τη.
Ευχαριστώ. Τα λέμε.
Τα λέμε σε λιγάκι, παιδιά.
Ήταν αρκετά επίμονοι, ε;
Το περιμέναμε.
Δεν νομίζω ότι τους δώσαμε κάποιον βαρύγδουπο τίτλο.
Ήταν λογική η ερώτηση του Μαρκ, αν προσπαθώ να εδραιώσω την εξουσία μου.
Να γιατί απάντησα ότι δεν είναι αυτό το θέμα.
Ειδικά στην περίπτωσή μας.
Αυτό είναι το πρόβλημα, τι θα γραφτεί.
Μπορεί εμείς να ξεκαθαρίζουμε τα πάντα, αλλά δεν αρκεί.
Γι' αυτό τα έχω καταγράψει όλα.
Ημερομηνίες, ώρες, διαλόγους,
τι συνέβη και γιατί...
Αλήθεια;
Γιατί, κάποια μέρα, αν χρειαστεί...
Πάρτε τα στοιχεία. Ορίστε.
Εκτός απ' όλα τα άλλα, έχει αργήσει πολλές φορές.
Ο σύλλογος έχει μια παράδοση, χώρια ότι πληρώνεσαι ένα κάρο λεφτά.
Ο προσωρινός αποκλεισμός του Ομπάμεγιανγκ
έχει προφανή αγωνιστικό αντίκτυπο,
υπάρχουν, όμως, και νομικές πτυχές.
Να μπω;
Πολύ τακτοποιημένο. Μ' αρέσει. Πολύ ωραίο.
Γραφείο και σκέψη σε τάξη.
Ο Έντου Γκασπάρ είναι τεχνικός διευθυντής.
Μαζί με τον Ρίτσαρντ Γκάρλικ, διευθυντή ποδοσφαιρικών δραστηριοτήτων,
θα καλέσουν έναν δικηγόρο του συλλόγου.
Γεια.
Κάναμε μια συζήτηση, ο Μίκελ, ο Τιμ,
ο Έντου, εγώ κι ο Βινάι, για την κατάσταση με τον Ομπάμεγιανγκ.
Ο Μίκελ κατανόησε τις ανησυχίες μας σχετικά με τις ατομικές προπονήσεις.
Ποια είναι η τρέχουσα στάση του παίκτη;
Δεν ξέρουμε.
-Μάλιστα. -Είναι δύσκολο να καταλάβουμε,
γιατί η δική μου επικοινωνία γίνεται απευθείας με τον ατζέντη.
Όπως έλεγα στον Βινάι, βρίσκεστε σε μειονεκτική θέση.
Δεν μπορούμε να συνεχίσουμε να τον κρατάμε εκτός προπονήσεων
μέχρι το τέλος της σεζόν. Συμφωνώ απόλυτα.
Όλα αυτά αφορούν μόνο την καθυστερημένη επιστροφή από τη Γαλλία και τα συναφή
ή υπήρξαν κι άλλα θέματα;
Έχουμε συγκεντρώσει τα στοιχεία
που δικαιολογούν αυτά τα προσωρινά μέτρα;
Ναι.
Ο Μίκελ έχει έναν φάκελο.
Ένα αρχείο με τα παραπτώματά του,
-με αποκορύφωμα αυτό εδώ. -Εντάξει.
Δεν είναι και το ιδανικό, πάντως.
Όχι, συμφωνώ.
Είναι μια βραχυπρόθεσμη λύση.
Και είναι ανάγκη να ληφθεί μια πιο μακροπρόθεσμη απόφαση.
Ναι, αλλά γι' αυτήν θέλουμε κάποια προετοιμασία.
-Καλώς. Σ' αυτό συμφωνούμε όλοι. -Έγινε.
-Εντάξει. Ευχαριστώ. Γεια. -Γεια.
Εντάξει.
Είναι εύκολο να στηρίξεις τον Μίκελ σ' αυτήν την απόφαση;
Όχι.
Ασφαλώς και δεν είναι. Σκεφτείτε πόσα γκολ έχει βάλει φέτος ο Ομπάμεγιανγκ.
ΕΝΤΟΥ ΓΚΑΣΠΑΡ - ΤΕΧΝΙΚΟΣ ΔΙΕΥΘΥΝΤΗΣ
Πόσο αγαπητός είναι στον κόσμο.
Πόσο τον συμπαθούν οι συμπαίκτες του.
Δεν έχει σημασία που είναι αρχηγός.
Ούτε αν ήταν κάποιος από τις ακαδημίες, ένας νεαρός,
που μόλις μπήκε στην πρώτη ομάδα.
Όλοι πρέπει να έχουν την ίδια αντιμετώπιση.
Αν δεν κάνεις αυτά που θεωρούμε σωστά και σημαντικά για τον σύλλογο,
οφείλουμε να ενεργήσουμε.
Μια ξαφνική απόφαση είναι σημαντική και δύσκολη.
Αλλά και αναπόφευκτη.
Ο Έντου Γκασπάρ ανέλαβε τεχνικός διευθυντής τον Ιούλιο του 2019.
Ένα από τα βασικά του καθήκοντα είναι να βρίσκει νέους παίκτες
για τη βελτίωση της πρώτης ομάδας.
Είναι πολύ μεγάλη ευθύνη
να βρεις τον κατάλληλο παίκτη. Υπάρχει μια διαδικασία.
Μιλάς με το οικονομικό τμήμα, το νομικό, με άλλα στελέχη,
με τον Μίκελ, με το ΔΣ.
Άρχισα να έχω, πώς το λέτε...
Να δείχνω κουρασμένος, να χάνω λίγα μαλλιά.
Λοιπόν...
Έτσι είμαι εγώ.
Θέλω να δίνω το 100%.
Μπεν, Γκάμπι και Κίραν, όλοι ροζ. Ελάτε.
Γκάμπι, όταν η μπάλα πάει εκεί, τρέχεις σαν διάολος.
Πρέπει να πας εκεί.
Αν πάλι η μπάλα είναι εκεί, και ο Γκράνιτ λείπει...
Οπισθοχωρείς μόνο, και γρήγορα.
Εκτός από τον εντοπισμό νέων παικτών για την πρώτη ομάδα,
ο Έντου έχει και ισχυρούς δεσμούς με τους τωρινούς παίκτες,
ειδικά τον επίσης Βραζιλιάνο Γκάμπριελ Μαρτινέλι,
ο οποίος εντάχθηκε στην Άρσεναλ σε ηλικία μόλις 18 ετών.
Μεγάλωσα στο Γκουαρούλος.
ΓΚΑΜΠΡΙΕΛ ΜΑΡΤΙΝΕΛΙ - ΕΠΙΘΕΤΙΚΟΣ
Σε μια φτωχή γειτονιά, με τους γονείς μου.
Όταν ήμουν μικρός, δεν είχαμε χρήματα.
Πάντα μου έλεγαν "Μη σπαταλάς χρήματα".
Πάντα με είχαν από κοντά.
"Πρόσεχε".
Αλλά δεν με νοιάζουν τόσο τα χρήματα.
Εγώ θέλω μόνο να παίζω ποδόσφαιρο.
Τα χρήματα ας τα διαχειρίζονται οι γονείς μου.
Πώς πάει;
-Μια χαρά. -Όλα καλά;
Όλα καλά. Είναι εδώ ο μπαμπάς μου.
Ναι;
Ήρθε απροειδοποίητα.
Αλήθεια;
Του αρέσει η Βραζιλία, να είναι στον ήλιο, να παίζει χαρτιά με τους φίλους του.
Αλλά πρέπει να ξέρει ότι σου κάνει καλό να έρχεται κι εδώ λίγο, έτσι;
Μια χαρά. Κι η μητέρα σου;
Καλά είναι. Στη Βραζιλία.
Ναι;
Αγόρασε σπίτι εκεί.
Πρέπει να το τακτοποιήσει.
Μήπως χρειάζεσαι κάτι; Όλα εντάξει; Νιώθεις καλά; Όλα καλά;
Όλα καλά.
Ήδη νιώθω καλύτερα.
-Ωραία, λοιπόν. -Χαιρετισμούς στους δικούς σου.
Εντάξει, θα στείλω.
Όταν ο Μαρτινέλι ήρθε πρώτη φορά στη Βρετανία,
ήρθαν μαζί οι γονείς του, για να βοηθήσουν στην προσαρμογή.
Να πω την αλήθεια, ήταν αρκετά δύσκολο,
γιατί στη Βραζιλία δεν έμαθα αγγλικά.
Η οικογένεια ήταν πολύ σημαντική για μένα.
Οι γονείς μου πάντα μου δίνουν καλές συμβουλές.
Αν θες να είσαι κορυφαίος,
αν δεν τα δίνεις όλα κάθε μέρα, δεν μπορείς να αποδείξεις... Είσαι εδώ.
Αν προπονείσαι στο 90%, δεν μπορείς να φτάσεις στο μέγιστο.
Αν, όμως προπονείσαι στο 100%, μπορείς να ανέβεις επίπεδο.
Ο Γκάμπι προπονείται πολύ καλά.
Πολύ έξυπνος, γρήγορος,
δυναμικός.
Πολύ τον πάω, Έντου.
Τον αγαπάω, ειλικρινά.
Απλώς θέλει χρόνο, αυτό είν' όλο.
Και ως άνθρωπος, είναι καταπληκτικό παιδί.
Φοβερό παιδί. Προπονείται καθημερινά, λες κι είναι η τελευταία του μέρα στη Γη.
Πραγματικά, είναι διαμάντι.
Το πάθος που έχουμε στη Βραζιλία είναι ασύλληπτο.
Ο τρόπος που ζούμε το ποδόσφαιρο είναι κάτι αληθινά μοναδικό.
Λέμε κάτι στη Βραζιλία, το οποίο εξηγεί πολλά.
Πας για μεροκάματο.
Πεινάς, αλλά πεινάει κι ο άλλος.
Όμως, υπάρχει μόνο ένα πιάτο φαΐ. Ποιος θα φάει,
εγώ ή εσύ;
Όχι, εγώ θα φάω.
ΣΤΑΔΙΟ "ΕΜΙΡΕΪΤΣ"
ΑΡΣΕΝΑΛ - ΓΟΥΕΣΤ ΧΑΜ ΣΤΑΔΙΟ "ΕΜΙΡΕΪΤΣ" - 15 ΔΕΚΕΜΒΡΙΟΥ 2021
Άφθονη τροφή για αντιπαράθεση εδώ στο "Έμιρεϊτς".
Ο Πιερ-Έμερικ Ομπάμεγιανγκ είναι και πάλι απών.
Τις συζητήσεις για την Άρσεναλ μονοπωλεί
η αφαίρεση της αρχηγίας από τον Ομπάμεγιανγκ.
Άρσεναλ! Άρσεναλ!
Είναι από τους αγαπημένους μου παίκτες.
Δεν μπορώ να ξέρω αν συνέβη κάτι ή όχι,
όμως με στενοχωρεί ως οπαδό της Άρσεναλ,
διότι αυτή η ομάδα είναι ικανή τουλάχιστον για τετράδα.
Δεν το έχουμε καταφέρει εδώ και καιρό, και αναρωτιέται κανείς γιατί.
Είναι δουλειά του προπονητή να δώσει λύση.
Ελάτε κοντά, παίδες. Μαζευτείτε.
Καταρχάς,
να είστε προετοιμασμένοι για μάχη.
Θα παίξουν δυνατά.
Δεν πρέπει να πιαστούμε στον ύπνο.
Μετά τα πρώτα λεπτά, αλλάζουν τα δεδομένα.
Τότε θα επιβάλλουμε το παιχνίδι μας.
Θέλω να δω μια ομάδα με το ίδιο πάθος
που δείξαμε τις προάλλες όταν είχαμε δυσκολίες.
Ξέρετε πότε να φορτσάρετε.
Να βγάλετε πάθος, πίστη και ενέργεια, μαζί ως ομάδα.
Ξεπερνάτε τις δύσκολες καταστάσεις
και στην επανάληψη δίνετε τη μάχη σας.
Αυτό πρέπει να κάνετε. Χαρείτε το, παίξτε με χαμόγελο την μπάλα που ξέρετε.
Εμπρός, πάμε!
Άντε, παίδες, πάμε!
Πάμε!
Μεγάλη βραδιά για τον Μίκελ Αρτέτα.
Οι Κανονιέρηδες κέρδισαν τον τελευταίο αγώνα χωρίς τον αρχηγό τους,
αλλά η τέταρτη Γουέστ Χαμ αποτελεί πολύ μεγαλύτερη απειλή.
Μπορούν άραγε να τα καταφέρουν ξανά απόψε χωρίς αυτόν;
Η ατμόσφαιρα εδώ στο "Έμιρεϊτς"
μεταξύ των φίλων της Άρσεναλ είναι πολύ πιο θετική
απ' ό,τι ίσως ήταν τις τελευταίες εβδομάδες.
Τώρα η Άρσεναλ
πάει να μπει στη μεγάλη περιοχή, στην απέναντι πλευρά με τον Τίρνι.
Και έχουμε παράβαση εκτός περιοχής,
ενώ παίκτες των δύο ομάδων έχουν κάποιες διαφορές να λύσουν.
Ο Τσούφαλ ανεβαίνει, αλλά μαρκάρεται από τον Μαρτινέλι.
Γρήγορος, ε;
Μαρτινέλι. Τρομερή σπιρτάδα.
Ο Σάκα επιτίθεται στον αριστερό μπακ. Οι οπαδοί σηκώνονται όρθιοι.
Λακαζέτ, σουτάρει με το δεξί, απόκρουση. Μαρτινέλι, όχι!
Σωτήρια παρέμβαση του Ντόσον.
Τι καταπληκτική προβολή!
Απίστευτο, αλλά το 0-0 παραμένει.
Ένα θυελλώδες πρώτο ημίχρονο.
Στο δεύτερο ημίχρονο, η Άρσεναλ επιτίθεται προς τη βόρεια κερκίδα.
Και μόλις στο τρίτο λεπτό...
Μαρτινέλι, στην πλάτη του Λαντσίνι. Σουτάρει και γκολ!
ΑΡΣΕΝΑΛ - ΓΟΥΕΣΤ ΧΑΜ 1-0 ΜΑΡΤΙΝΕΛΙ 48'
Θαυμάσιο γκολ από τον Γκάμπριελ Μαρτινέλι,
με τον νεαρό Βραζιλιάνο να ανοίγει το σκορ.
Με ένα αψεγάδιαστο τελείωμα, χαμηλό και δυνατό, νικάει τον Φαμπιάνσκι.
Ατομική προσπάθεια του Σμιθ Ρόου.
Υπέροχο γκολ!
ΑΡΣΕΝΑΛ - ΓΟΥΕΣΤ ΧΑΜ 2-0 ΣΜΙΘ ΡΟΟΥ 87'
Κάνει το 2-0 και κλειδώνει τη νίκη επί της Γουέστ Χαμ.
Μια νίκη ζωτικής σημασίας.
Αυτοί οι νεαροί παίκτες σε συναρπάζουν με την ενέργεια,
τον ενθουσιασμό και την ποιότητά τους.
Αυτά φέρνουν αυτόν τον κόσμο στο γήπεδο.
Ναι!
Λάκα! Ήσουν φοβερός σήμερα, ρε!
Λάκα, άπαιχτος!
Χαμός, δικέ μου.
Άλλη φάση σήμερα.
-Ναι. -Άλλη φάση.
Παίδες, σας ζήτησα να παίξετε απόλυτα συγκεντρωμένοι
και να παίρνετε πρωτοβουλίες.
Mamma mia, κοιτούσα τα πρόσωπά σας, και φωνάζατε παρών σε κάθε μπαλιά.
Όλοι σας ανεξαιρέτως.
Λακαζέτ, ο τρόπος που έρχεσαι εδώ και μετά φεύγεις στην πλάτη τους...
Το λατρεύω αυτό, παιδιά.
Κι όταν χάνουμε την μπάλα... Πόσες ανακτήσεις;
Μπουκάγιο, πόσα πετυχημένα τάκλιν;
-Πόσα; -Πάρα πολλά.
-Πάρα πολλά; -Πάρα πολλά!
Ναι!
Και ξέρετε κάτι;
Επόμενο παιχνίδι, πάμε πάλι!
Πάμε να κάνουμε το ίδιο παιχνίδι.
Δεν έχω λόγια για τη σημερινή σας απόδοση, παίδες.
Λατρεύω αυτά που βλέπω από την ομάδα.
Παίξατε με ενέργεια και θάρρος απέναντι σε έναν δύσκολο αντίπαλο.
Δεν τους αφήσατε κανένα περιθώριο.
Με κάνατε περήφανο.
Πρέπει να συνεχίσουμε έτσι. Και βλέπω τα πρόσωπα, παίδες,
αυτών που δεν έπαιξαν, να χαμογελάνε αληθινά.
Νιώθουν χαρά για την ομάδα.
Όταν βλέπω κάτι τέτοιο, μόνο καλά πράγματα μπορεί να συμβούν.
Μπράβο σας.
ΧΩΡΟΣ ΤΕΣΤ
Πρέπει να κάνετε τεστ.
Πρώτα οι παίκτες της πρώτης ομάδας.
Η νίκη επί της Γουέστ Χαμ
φέρνει την Άρσεναλ στην τέταρτη θέση, για πρώτη φορά φέτος.
Όμως, πάνω που η ομάδα έχει πάρει φόρα αγωνιστικά,
μια νέα παραλλαγή COVID, η Όμικρον, απειλεί το καλό σερί της.
Χαμός στο πάρκινγκ, ε;
Δουλειά του γιατρού, Γκάρι Ο'Ντρίσκολ, είναι να μη νοσήσουν οι παίκτες με COVID.
Δεν αφήνει κανέναν να βγει από το αμάξι, αν δεν δώσει πρώτα αρνητικό τεστ.
Εγώ; Είμαι εδώ από...
Πώς νιώθεις;
...από τις 10:45. Σαράντα πέντε λεπτά.
Τι να κάνω; Δεν φταίω εγώ.
Βασικά, είναι αναμενόμενο ένα κάποιο...
ΔΡ ΓΚΑΡΙ Ο'ΝΤΡΙΣΚΟΛ ΕΠΙΚΕΦΑΛΗΣ ΑΘΛΗΤΙΑΤΡΟΣ
Κάποιο μικρό βραχυκύκλωμα, ίσως αναβληθεί κάποιο παιχνίδι.
Της 26ης ή της 28ης του μήνα.
Πάντως, τρέχουμε ένα σπουδαίο σερί,
δεν θέλουμε να σταματήσουμε. Θέλουμε να συνεχίσουμε.
Ευχαριστώ, Ματ. Μπράβο, παιδιά.
Οι παίκτες είναι χαρούμενοι, όπως κι ο προπονητής.
Το κλίμα είναι εξαιρετικό, παίζουν καλά, υπάρχει ενθουσιασμός στην ομάδα.
Είναι η πιο υπέροχη εποχή του χρόνου
Τζακ, μεγάλε!
Ράουντι.
Καλά Χριστούγεννα.
Είσαι πρώτος, Μπι. Ωραίος.
Τα παίρνω όλα πίσω. Είσαι από τους καλούς.
Αφού βγήκε καθαρός από το τεστ για COVID,
ο Μπουκάγιο Σάκα μεταδίδει λίγο πνεύμα Χριστουγέννων.
Καλά Χριστούγεννα!
Φίλε, θέλω σκούφο Άι Βασίλη.
Έχω κοστούμι, δικέ μου.
Έχεις κοστούμι; Φέρ' το!
Έτοιμος.
Όλα καλά, αδερφέ;
Ο Άι Βασίλης κυκλοφορεί με σάκο, όχι με Σάκα.
Για μένα είναι;
Όχι, αδερφέ, για το προσωπικό.
Είσαι μέλος του προσωπικού ή παίκτης;
Ναι, είμαι και τα δύο.
Και τι ακριβώς δουλειά κάνεις;
Εγώ;
Με τι ασχολείσαι;
-Τα παπούτσια σου. -Καθαρίζεις τα παπούτσια!
Καλά Χριστούγεννα.
Δώσε μερικά δώρα ακόμα, αγόρι μου.
Όλοι αρνητικοί. Απίστευτο.
Πολύ καλή δουλειά, Ντέιβιντ. Ευχαριστώ.
Ας ελπίσουμε τώρα να μην αναβληθεί.
Με τη βοήθεια του Γκάρι, ο Μίκελ έχει 20 υγιείς παίκτες διαθέσιμους.
Κόντρα στις πιθανότητες, το ματς με τη Λιντς θα διεξαχθεί κανονικά.
ΛΙΝΤΣ ΓΙΟΥΝΑΪΤΕΝΤ - ΑΡΣΕΝΑΛ ΣΤΑΔΙΟ "ΕΛΑΝΤ ΡΟΟΥΝΤ" - 18 ΔΕΚΕΜΒΡΙΟΥ 2021
Ο COVID έβαλε απαγορευτικό στους αγώνες του Σαββατοκύριακου.
Ωστόσο, ένας αγώνας Πρέμιερ Λιγκ γλίτωσε, αυτός του "Έλαντ Ρόουντ".
Καθ' οδόν είδαμε ότι αναβλήθηκε ο αγώνας της Άστον Βίλα.
Σκεφτόμασταν ότι μπορεί να αναβαλλόταν και ο δικός μας.
Κοιτάς την εφαρμογή του BBC και βλέπεις
τα παιχνίδια να αναβάλλονται, το ένα μετά το άλλο.
Αλλά εμείς επιμείναμε και συνεχίσαμε,
ελπίζοντας για το καλύτερο, και τώρα είμαστε εδώ.
Είμαστε πολύ τυχεροί.
Μόνο το δικό μας παιχνίδι θα γίνει σήμερα.
Αύριο, δεν ξέρω τι θα συμβεί.
Είμαι ειλικρινής μαζί σας. Δεν ξέρω τι θα γίνει αύριο ή από Δευτέρα.
Σήμερα, λοιπόν, πρέπει να τα δώσουμε όλα μέσα στο γήπεδο.
Από τη σέντρα κιόλας, θέλω να δω την ομάδα που ξέρω,
την ίδια ικανότητα να επιβάλλετε το παιχνίδι σας και να κυριαρχήσετε,
ατομικά και ομαδικά.
Ας αρπάξουμε πάλι την ευκαιρία, παίδες.
Καταφέραμε να είμαστε εδώ. Κάναμε τόσο δρόμο, ήρθαμε,
κερδίζουμε και φεύγουμε.
Πάμε, γερά!
Λακαζέτ, λίγο έξω από τη μεγάλη περιοχή, ψάχνει να τροφοδοτήσει τον Έντεγκααρντ,
πέφτει κάτω αυτός, στρώνεται στον Μαρτινέλι!
Η Άρσεναλ ανοίγει το σκορ στο Έλαντ Ρόουντ!
ΛΙΝΤΣ - ΑΡΣΕΝΑΛ 0-1 ΜΑΡΤΙΝΕΛΙ 16'
Ο Μαρτινέλι νικάει τον Μελιέ με φαλτσαριστό σουτ.
Κανένα περιθώριο.
Νέα καλή ευκαιρία για τον Μαρτινέλι.
Μαρτινέλι! 2-0!
Όμορφη εκτέλεση.
ΛΙΝΤΣ - ΑΡΣΕΝΑΛ 0-2 ΜΑΡΤΙΝΕΛΙ 28'
Τρομερό τελείωμα του Μαρτινέλι, που σφύζει από αυτοπεποίθηση.
Ο Σάκα επιμένει στην περιοχή της Λιντς, βρίσκει χώρο, γκολ!
ΛΙΝΤΣ - ΑΡΣΕΝΑΛ 0-3 ΣΑΚΑ 42'
Η Άρσεναλ απόλυτη κυρίαρχος του παιχνιδιού.
Στο δεύτερο ημίχρονο, η Λιντς απαντά με ένα γκολ,
που όμως δεν είναι παρά το γκολ της παρηγοριάς.
Έρχεται ο Σμιθ Ρόου και σκοράρει!
ΛΙΝΤΣ - ΑΡΣΕΝΑΛ 1-4 ΣΜΙΘ ΡΟΟΥ 84'
Η Άρσεναλ εξασφαλίζει την πιο εμφατική νίκη της στο φετινό πρωτάθλημα.
Η Άρσεναλ θα μπει στον δρόμο της επιστροφής
με χαμογελαστά πρόσωπα.
Ο Μαρτινέλι έδειξε μεγάλη κλάση σήμερα.
Τον βλέπεις να παίζει και αναρωτιέσαι
αν χωράει ο Ομπάμεγιανγκ σ' αυτήν την ομάδα.
Αν ο Μαρτινέλι συνεχίσει να παίζει έτσι, όχι.
Φοβερή η αντίδραση της ομάδας στους δύο αγώνες,
με εξαιρετική απόδοση και άφθονα γκολ.
Ο Αρτέτα έχει ανατρέψει το σκηνικό και αρχίζει να αποδεικνύει
ότι είναι ο κατάλληλος για την Άρσεναλ.
Πραγματικά, παιδιά,
θέλω να σας συγχαρώ
για την απόδοσή σας εναντίον αυτής της ομάδας.
Ήταν απίστευτη. Ήταν χαρά μου να σας κοουτσάρω.
Χαίρομαι να σας βλέπω αυτήν την περίοδο.
Συγγνώμη αν νευριάζω μαζί σας κάποιες φορές από τον πάγκο.
Αλλά θα συνεχίσω, γιατί θέλω να είμαστε οι καλύτεροι.
Και, για να είμαστε,
πρέπει να συνηθίσουμε να κάνουμε το καλύτερο δυνατό,
κάθε φορά, σε όλη τη διάρκεια του αγώνα.
Ελπίζω να συμφωνείτε μαζί μου. Τα εύσημα σ' εσάς. Τρία φανταστικά ματς.
Φέρτε τις μπύρες!
Υπάρχει μπύρα;
Μπράβο, παίδες. Μπράβο!
Μετά τα Χριστούγεννα, η Άρσεναλ επεκτείνει το σερί νικών της,
σκοράροντας πέντε φορές εναντίον της Νόριτς στις 26/12.
Εδραιώνεται στην τέταρτη θέση,
έξι βαθμούς μπροστά από την παραδοσιακή αντίπαλο, Τότεναμ.
Τι πήρες στο κορίτσι;
Αμάξι.
Αμάξι;
Ο Άι Βασίλης θα χρειάστηκε μεγάλο έλκηθρο.
Πώς τα πάμε;
Μετά από διήμερο ρεπό,
η πρώτη ομάδα επιστρέφει στο Κόουλνι, ενόψει της μεγαλύτερης δοκιμασίας.
Έναν εντός έδρας αγώνα με την πρωταθλήτρια της Πρέμιερ, Μάντσεστερ Σίτι.
Λοιπόν.
Παιδιά, όπως αντιλαμβάνεστε,
αφού έχετε εμένα εδώ μπροστά σας,
ο κόουτς λείπει.
Βγήκε θετικός χθες.
Θα λείψει από τον αγώνα.
Όπως μπορείτε να φανταστείτε, δεν είναι και τόσο χαρούμενος,
αλλά ξέρουμε όλοι πως είναι μια ζόρικη κατάσταση.
Πρέπει, όμως, να τη διαχειριστούμε.
Αυτό σημαίνει ότι έχουμε τρεις μέρες μέχρι τον αγώνα με τη Μάντσεστερ Σίτι,
και θέλουμε να τις αξιοποιήσουμε όσο γίνεται καλύτερα, φυσικά,
για να προετοιμαστούμε.
Παίξτε!
Σήμερα βασίζομαι σ' εσένα, για την άμυνα βαθιά.
Ναι; Λάκα, δώσε εσύ το παράδειγμα,
και οι άλλοι θα ακολουθήσουν.
-Εντάξει; -Ναι.
Λίγη ακόμα πίεση. Πιέστε.
Γκάμπι, τι τρέχει;
Μην το σκέφτεσαι.
Χαλάρωσε. Χτυπάς βεβιασμένα.
Εστιάζουμε στα απλά πράγματα.
Αν το κοντρόλ είναι καλό, η επόμενη ενέργεια θα είναι επίσης καλή.
Έγινε; Το κλειδί είναι το κοντρόλ.
Κάνε καλά τα απλά πράγματα.
Ωραία. Όλοι έτοιμοι.
Μίκελ, καλά είσαι;
Προσπάθησε να μην εξοντωθείς με τις συναντήσεις.
Είναι τεράστιο ματς, αλλά σε έχουμε ανάγκη και ενόψει Λίβερπουλ.
Σίγουρα; Τα λέμε σε λιγάκι. Μένουμε σε επαφή.
Να 'σαι καλά, γεια.
Όποιος μέσος κι αν ανέβει, πρέπει να τον μαρκάρεις.
Μη χάνουμε τα μαρκαρίσματα.
Μάθαμε ότι ο Μίκελ Αρτέτα βγήκε θετικός στην COVID-19
και θα λείψει από τον αγώνα με τη Μάντσεστερ Σίτι,
κάτι διόλου ιδανικό.
Την προετοιμασία, την οργάνωση, τη χάραξη στρατηγικής,
την παρατήρηση της ανταπόκρισης των παικτών στις οδηγίες,
την απόδοσή τους στην προπόνηση...
Ποιος εκτελεί τις ασκήσεις καλύτερα και τα σχετικά,
όλα αυτά τα χάνεις.
Κάν' τους να κινηθούν. Ναι, πάλι το ίδιο!
Ανάμεσα!
ΑΡΣΕΝΑΛ - ΜΑΝΤΣΕΣΤΕΡ ΣΙΤΙ ΣΤΑΔΙΟ "ΕΜΙΡΕΪΤΣ" - 1 ΙΑΝΟΥΑΡΙΟΥ 2022
Υποδεχόμαστε το νέο έτος με μια ποδοσφαιρική λιχουδιά.
Στο τέλος Αυγούστου, η Άρσεναλ συνετρίβη 5-0
και βρέθηκε στη ζώνη του υποβιβασμού.
Λίγο καιρό μετά, το αναζωογονημένο σύνολο του Μίκελ Αρτέτα
θέτει σοβαρή υποψηφιότητα να δώσει τέλος
στην εξορία της Άρσεναλ από το Τσάμπιονς Λιγκ.
Υποστηρίζουμε ο ένας τον άλλο.
Δείξτε εμπιστοσύνη ο ένας στον άλλο.
Καλό ξεκίνημα. Να είστε συγκεντρωμένοι στην αρχή, έχει σημασία.
Να είστε έτοιμοι να παλέψετε, να κερδίσετε τη μάχη σας.
Παιδιά. Μαζευτείτε εδώ.
Πλησιάστε όλοι.
Ελάτε.
Άντε, παιδιά.
Καλή Χρονιά σε όλους σας.
Έχω περάσει μερικές μέρες μακριά σας
και δεν θέλω να γίνω συναισθηματικός.
Αλλά έτσι συνειδητοποίησα την περηφάνια και τη χαρά μου
που μοιράζομαι καθημερινά τη ζωή μου μαζί σας.
Και λυπάμαι πολύ που δεν μπορώ να είμαι σήμερα μαζί σας,
γιατί σήμερα πάμε στον πόλεμο και θα ήθελα να βρίσκομαι εκεί,
όμως θα πάρω αγκαλιά αυτήν την οθόνη
και θα φωνάζω και θα ενθαρρύνω και θα κάνω ό,τι μπορώ,
για να σας βοηθήσω όσο γίνεται.
Μόνο ένα πράγμα, παιδιά. Να είστε ο εαυτός σας.
Θέλω ένα παιχνίδι όπου θα τους κοιτάτε κατάματα.
Να δω να τους αντιμετωπίζετε πρόσωπο με πρόσωπο.
Θυμηθείτε τι έκαναν όταν παίξαμε στην έδρα τους.
Χάναμε 3-0 και παίζαμε με δέκα, κι αυτοί έψαχναν κι άλλα γκολ.
Ο Μαχρέζ και ο Στέρλινγκ ήθελαν να σας ταπεινώσουν.
Πάμε να τους πατήσουμε, παίδες!
Τώρα, είμαστε εντελώς διαφορετική ομάδα. Από το πρώτο κιόλας λεπτό,
να σκέφτεστε και να ενεργείτε γρήγορα, και να παίζετε μπροστά.
Όλοι σας, χωρίς εξαίρεση.
Είμαι περήφανος για σας. Βγείτε έξω και πάρτε το ματς. Πάμε!
Κι ο αγώνας αρχίζει.
Η Μάντσεστερ Σίτι αρχίζει να ελέγχει την κατοχή.
Ντε Μπρόινε στον Στέρλινγκ, μέσα στην περιοχή.
Πολύ καλή παρέμβαση του Γκάμπριελ.
Ο Γκάμπριελ δείχνει αποφασισμένος να παίξει δυναμικά.
Επίθεση από την αριστερή πλευρά, εκπληκτικό κοντρόλ από τον Μαρτινέλι.
Δεν έχει στηρίγματα, τώρα βρίσκει τον Λακαζέτ.
Ευκαιρία για τον Έντεγκααρντ, βγαίνει ο Έντερσον και βγάζει την μπάλα κόρνερ.
Ο Έντεγκααρντ πέφτει και ζητάει πέναλτι.
Δεν δίνεται τίποτα.
Έχω πολύ καιρό να δω τέτοια απόδοση από την Άρσεναλ.
Ο Τίρνι από αριστερά.
Λακαζέτ, με τον Σάκα σε θέση φορ. Σουτάρει ο Σάκα! Και γκολ!
ΑΡΣΕΝΑΛ - ΜΑΝΤΣΕΣΤΕΡ ΣΙΤΙ 1-0 ΣΑΚΑ 31'
Αυτό δεν ήταν στο σενάριο της Μάντσεστερ Σίτι
για την έναρξη του νέου έτους.
Άρσεναλ - Μάντσεστερ Σίτι 1-0.
Στοιχηματίζω ότι αυτήν τη στιγμή κάποιος τρέχει πάνω κάτω στο καθιστικό του.
Λήξη ημιχρόνου, με ενθουσιώδεις επευφημίες από το κοινό.
Δεν περίμενα να το πω αυτό, αλλά η Σίτι κρέμεται από μια κλωστή.
Μπράβο, παιδιά. Χωρίς την μπάλα, πάνε να μας κάνουν υπερφόρτωση
στην αριστερή πλευρά μας. Αυτό είναι το σχέδιό τους.
Γκάμπι, δεν μπορείς να μένεις εδώ μπροστά,
επειδή ο τερματοφύλακας έχει αυτήν την μπαλιά.
Πρέπει να είσαι εδώ. Κι η άμυνα ανεβαίνει μετά.
Αν σας παρασύρουν εκτός θέσης και νιώθετε ότι έχετε μειονέκτημα,
πρέπει να κάνουμε φάουλ.
Έχετε κάνει τρομερό παιχνίδι. Όλοι αμύνονται ψηλά
και πείθετε με την απόδοσή σας. Να συνεχίσουμε έτσι.
Το δεύτερο ημίχρονο θα 'ναι δύσκολο. Πρέπει να διατηρήσουμε τον έλεγχο.
Εφαρμόστε το ίδιο σχέδιο. Πάμε!
Το δεύτερο ημίχρονο ήδη σε εξέλιξη.
Ο Μπερνάρντο Σίλβα, ένας εναντίον ενός με τον Γκράνιτ Τζάκα,πέφτει κάτω.
Ο Τζάκα είναι έξαλλος. Θεωρεί ότι ήταν θέατρο.
Η φάση εξετάζεται στο VAR.
Και ο διαιτητής δίνει πέναλτι.
Ριγιάντ Μαχρέζ εναντίον Άαρον Ράμσντεϊλ.
ΑΡΣΕΝΑΛ - ΜΑΝΤΣΕΣΤΕΡ ΣΙΤΙ 1-1 ΜΑΧΡΕΖ 57'
Ο Μαχρέζ με δύναμη στην αριστερή γωνία,
και οι πρωταθλητές ισοφαρίζουν.
-Υπάρχει μεγάλη ένταση εδώ! -Είναι ο Γκάμπριελ.
Μόλις πήρε κίτρινη σ' εκείνη τη φάση.
Κρεμάει τον τερματοφύλακά του,
αλλά ο Ακέ επιστρέφει στη γραμμή
και ο Μαρτινέλι σημαδεύει άουτ.
Έπρεπε απλώς να τη σπρώξει στο άδειο τέρμα.
Ασταμάτητη δράση σε όλο το γήπεδο.
Τώρα βγαίνει μια κάρτα.
Δεύτερη κίτρινη, κι είναι κόκκινη.
Η Άρσεναλ μένει με δέκα παίκτες.
Ελπίζω ο Αρτέτα να μην έχει καφέδες κοντά του στο γραφείο του.
-Ψηλά το κεφάλι. -Ναι.
Γκάμπι, αν θες να δεις τον αγώνα, πήγαινε στο γραφείο του γιατρού.
-Κωλοδιαιτητής. -Ξέρω, φίλε, ξέρω.
Ανέκδοτο. Τα ξέρω.
Να πάρει ο διάολος.
Η Άρσεναλ αμύνεται. Αμύνεται σθεναρά.
Ο Άαρον Ράμσντεϊλ δεν έχει χρειαστεί να επέμβει
μετά την αποβολή. Ο Τόμας Πάρτεϊ κλέβει από τον Στέρλινγκ.
Η Άρσεναλ πρέπει να αντέξει τα έξι λεπτά των καθυστερήσεων με δέκα παίκτες.
Σκάβει την μπάλα στην περιοχή της Άρσεναλ, τη βρίσκει λίγο ο Γουάιτ,
ο Λαπόρτ προς την εστία,
ΑΡΣΕΝΑΛ - ΜΑΝΤΣΕΣΤΕΡ ΣΙΤΙ 1-2 ΡΟΝΤΡΙ 93'
και ο Ρόντρι τη στέλνει στα δίχτυα,
λίγο πριν από το τέλος των καθυστερήσεων.
Η Μάντσεστερ Σίτι κλέβει το τρίποντο.
Άρσεναλ - Μάντσεστερ Σίτι 1-2.
Δεν τολμώ να φανταστώ τι γίνεται τώρα στο σπίτι του Μίκελ Αρτέτα.
Μη χαλιέσαι, ρε Γκάμπι.
Αυτοί που τα βλέπουν απ' έξω δεν καταλαβαίνουν από ποδόσφαιρο.
Στην αργή κίνηση, όλα δείχνουν σκληρά.
Το άφησε, αλλά μετά το αναθεματισμένο το VAR έδωσε πέναλτι.
Σκατά κανόνες, φίλε.
Ακούστε, παιδιά.
Σας ακούω θυμωμένους κι είμαι απολύτως σύμφωνος μαζί σας
για ό,τι συνέβη και την απόφαση και όλα.
Από την πλευρά μου, θα ακούσετε μόνο επαίνους.
Κάνατε τέτοιο παιχνίδι απέναντι στην καλύτερη ομάδα του κόσμου.
Σπουδαίο επίτευγμα, χωρίς αμφιβολία.
Το αποτέλεσμα αδικεί την εμφάνισή σας.
Πάντως, να είμαστε ειλικρινείς με τους εαυτούς μας. Η γραμμή είναι λεπτή.
Υπήρξαν στοιχεία που μπορούσαμε να ελέγξουμε σε κρίσιμα σημεία,
αλλά δεν τα καταφέραμε.
Λυπάμαι, αλλά όταν αφήνεις το παραμικρό περιθώριο σε τέτοιες ομάδες,
σε τιμωρούν. Ως προς τα υπόλοιπα, όμως,
τον τρόπο που παίξατε, το θάρρος που δείξατε,
τον δυναμισμό σε φάση άμυνας...
Μην τα υποτιμάτε, γιατί δεν τα έχω δει φέτος από άλλη ομάδα.
Μπράβο, λοιπόν. Εντάξει;
Δεν μπορούμε ν' αλλάξουμε το παιχνίδι.
Δεν είναι δυνατόν.
ΣΤΟ ΕΠΟΜΕΝΟ
Με την έναρξη της μεταγραφικής περιόδου του Ιανουαρίου, οι φήμες πάλι οργιάζουν.
Κάνει γρήγορα τη σέντρα!
Είναι ο Λιούις Γκράμπαν!
Όταν χάνω μια μονομαχία, θυμώνω!
Όταν χάνω από μικρές ομάδες, θυμώνω!
Γιατί έτσι πρέπει, γαμώτο!
Γιατί ήρθατε εδώ και χάσατε, γαμώτο!
Δεν παίξατε τίποτα, παίδες. Μηδέν!
Ξέρετε ότι είναι στη Βαρκελώνη;
-Ποιος; -Ο Όμπα.
Αλήθεια;
ΕΥΧΑΡΙΣΤΟΥΜΕ ΤΟΥΣ ΠΑΙΚΤΕΣ, ΤΟΥΣ ΠΡΟΠΟΝΗΤΕΣ ΚΑΙ ΤΟ ΠΡΟΣΩΠΙΚΟ ΤΗΣ ΑΡΣΕΝΑΛ
Υποτιτλισμός: Ειρήνη Παπαδάκη
Επιμέλεια Σταυρούλα Σοκόλη